title: Σύσταση της Ευρωπαϊκής Κεντρικής Τράπεζας, της 3ης Φεβρουαρίου 2015 , προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Latvijas Banka (ΕΚΤ/2015/3)

text:
               13.2.2015

               EL

               Επίσημη Εφημερίδα της Ευρωπαϊκής Ένωσης

               C 51/4

         ΣΫΣΤΑΣΗ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   της 3ης Φεβρουαρίου 2015
   προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Latvijas Banka
   (ΕΚΤ/2015/3)
   (2015/C 51/02)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 27.1,
   Εκτιμώντας τα ακόλουθα:

               (1)

               Οι λογαριασμοί της Ευρωπαϊκής Κεντρικής Τράπεζας (ΕΚΤ) και των εθνικών κεντρικών τραπεζών των κρατών μελών με νόμισμα το ευρώ ελέγχονται από ανεξάρτητους εξωτερικούς ελεγκτές, τους οποίους υποδεικνύει το διοικητικό συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.

               (2)

               Η θητεία των εξωτερικών ελεγκτών της Latvijas Banka θα λήξει μετά το πέρας του ελέγχου για το οικονομικό έτος 2014. Είναι επομένως αναγκαίος ο διορισμός εξωτερικών ελεγκτών από το οικονομικό έτος 2015.

               (3)

               Η Latvijas Banka επέλεξε ως εξωτερικό ελεγκτή της την εταιρεία KPMG Baltics SIA για τα οικονομικά έτη 2015 έως 2019,

         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:
   Συνιστάται ο διορισμός της εταιρείας KPMG Baltics SIA ως εξωτερικού ελεγκτή της Latvijas Banka για τα οικονομικά έτη 2015 έως 2019.

      Φρανκφούρτη, 3 Φεβρουαρίου 2015.

            Ο Πρόεδρος της ΕΚΤ

         Mario DRAGHI


Σημαντική ανακοίνωση νομικού περιεχομένου

|

52005SC0994

Προταση συσταση του Συµßουλίου προς την Πορτογαλια προκειμένου να τερματιστεί η κατάσταση υπερβολικού δημοσιονομικού ελλείμματος  /* SEC/2005/0994 τελικό */

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 20.7.2005SEC(2005) 994 τελικόΠρότασηΣΥΣΤΑΣΗ ΤΟΥ ΣΥΜΒΟΥΛΙΟΥ ΠΡΟΣ ΤΗΝ ΠΟΡΤΟΓΑΛΙΑπροκειμένου να τερματιστεί η κατάσταση υπερβολικού δημοσιονομικού ελλείμματος(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΗ διαδικασία υπερβολικου ελλειμματοσ για την ΠορτογαλιαΣτις 9 Ιουνίου 2005, η Πορτογαλία υπέβαλε την πλέον πρόσφατη επικαιροποίηση του δικού της προγράμματος σταθερότητας, που καλύπτει την περίοδο 2005-2009. Το επικαιροποιημένο πρόγραμμα εκθέτει τα σχέδια της Πορτογαλίας για έλλειμμα γενικής κυβέρνησης που υπερβαίνει την τιμή αναφοράς της Συνθήκης, 3% του ΑΕΠ, για την περίοδο 2005-2007. Συγκεκριμένα, μετά από έλλειμμα ύψους 2,9% το 2004[1], η Πορτογαλία προγραμματίζει δημοσιονομικό έλλειμμα ύψους 6,2% του ΑΕΠ το 2005, το οποίο πρόκειται να μειωθεί σε 4,8% το 2006, σε 3,9% το 2007 και σε 2,8% του ΑΕΠ το 2008. Την ίδια περίοδο, προβλέπεται ότι θα συνεχισθεί η ανοδική πορεία του λόγου χρέους προς το ΑΕΠ ο οποίος από 61,9% το 2004, θα κορυφωθεί σε 67,8% του ΑΕΠ το 2007.Η εφαρμογή της διαδικασίας υπερβολικού ελλείμματος διέπεται από τις διατάξεις του άρθρου 104 της συνθήκης και τον κανονισμό (ΕΚ) αριθ. 1467/97 του Συμβουλίου «για την επιτάχυνση και τη διασαφήνιση της εφαρμογής της διαδικασίας υπερβολικού ελλείμματος», που αποτελεί μέρος του Συμφώνου Σταθερότητας και Ανάπτυξης[2]. Κατά την αξιολόγησή της, η Επιτροπή έλαβε δεόντως υπόψη την έκθεση του Συμβουλίου Ecofin της 20ής Μαρτίου 2005 προς το Ευρωπαϊκό Συμβούλιο σχετικά με τη βελτίωση της εφαρμογής του Συμφώνου Σταθερότητας και Ανάπτυξης (ΣΣΑ), η οποία εγκρίθηκε από το Συμβούλιο στις 22 Μαρτίου 2005[3].Η έκθεση της Επιτροπής η οποία συντάχθηκε σύμφωνα με το άρθρο 104 παράγραφος 3 της Συνθήκης απέδειξε ότι δεν πληρούνται τα κριτήρια της Συνθήκης όσον αφορά τόσο το έλλειμμα όσο και το χρέος.Το άρθρο 104 παράγραφος 4 της Συνθήκης αναφέρει ότι «η επιτροπή του άρθρου 114 (δηλαδή η Οικονομική και Δημοσιονομική Επιτροπή - ΟΔΕ) διατυπώνει γνώμη για την έκθεση της Επιτροπής». Στη γνώμη που διατύπωσε στις 4 Ιουλίου 2005, η επιτροπή καταλήγει στο συμπέρασμα ότι «οι προγραμματιζόμενες δημοσιονομικές εξελίξεις στην Πορτογαλία το 2005 είναι τέτοιες ώστε να μην πληρούνται αμφότερα τα κριτήρια της δεύτερης παραγράφου του άρθρου 104». Η επιτροπή θεωρεί ότι το ύψους 6,2% προγραμματιζόμενο για το 2005 έλλειμμα δεν πλησιάζει την τιμή αναφοράς 3% του ΑΕΠ και ότι η υπέρβαση της τιμής αναφοράς δεν δύναται να θεωρηθεί έκτακτη και προσωρινή. Επιπλέον, το δημόσιο χρέος υπερβαίνει την τιμή αναφοράς 60% του ΑΕΠ και προγραμματίζεται να αυξηθεί περαιτέρω ως ποσοστό του ΑΕΠ κατά την ερχόμενη διετία. Η επιτροπή σημειώνει, επίσης, ότι οι οικονομικές προοπτικές για τα επόμενα δύο έως τρία έτη παραμένουν υποτονικές και εκφράζει ανησυχία όσον αφορά το υψηλό επίπεδο και την τάση του διαρθρωτικού ελλείμματος. Η ΟΔΕ εξέτασε όλους τους άλλους συναφείς παράγοντες, αλλά κατέληξε στο συμπέρασμα ότι δεν πρέπει να τους λάβει υπόψη στην αξιολόγησή της.Η Επιτροπή, αφού έλαβε υπόψη την έκθεση που καταρτίσθηκε από τις υπηρεσίες της καθώς και τη γνώμη της ΟΔΕ, είναι της γνώμης ότι η Πορτογαλία παρουσιάζει υπερβολικό έλλειμμα. Η γνώμη αυτή, που εγκρίθηκε από την Επιτροπή στις 20 Ιουλίου 2005, διαβιβάσθηκε στο Συμβούλιο βάσει του άρθρου 104 παράγραφος 5 της συνθήκης. Η Επιτροπή εξέδωσε, επίσης, σύσταση για απόφαση του Συμβουλίου για την ύπαρξη υπερβολικού ελλείμματος στην Πορτογαλία σύμφωνα με το άρθρο 104 παράγραφος 6. Επιπλέον, η Επιτροπή, με το παρόν έγγραφο, υποβάλλει στο Συμβούλιο σύσταση για την έκδοση σύστασης του Συμβουλίου με αποδέκτη την Πορτογαλία και σκοπό τον τερματισμό της κατάστασης υπερβολικού ελλείμματος, σύμφωνα με το άρθρο 104 παράγραφος 7 της Συνθήκης.Διορθωση του υπερβολικου ελλειμματοσΟ κανονισμός του Συμβουλίου (ΕΚ) αριθ. 1467/97 ορίζει ότι «Το Συμβούλιο θέτει επίσης προθεσμία για τη διόρθωση του υπερβολικού ελλείμματος, η οποία λήγει εντός του έτους που ακολουθεί εκείνο κατά το οποίο διαπιστώθηκε το υπερβολικό έλλειμμα, εκτός εάν συντρέχουν ειδικές περιστάσεις.» Στην περίπτωση της Πορτογαλίας, εκτός εάν συντρέχουν ειδικές περιστάσεις, η διόρθωση του υπερβολικού ελλείμματος πρέπει κανονικά να ολοκληρωθεί έως το 2006. Στην έκθεση της 20ής Μαρτίου 2005, το Συμβούλιο συμφώνησε ότι ο προσδιορισμός της ύπαρξης ειδικών περιστάσεων πρέπει να συνεκτιμά ισόρροπα και άλλους συναφείς παράγοντες.Προκειμένου να αποφασισθεί αν συντρέχουν ειδικές περιστάσεις πρέπει να ληφθούν υπόψη τα εξής:Εξαιτίας του μεγάλου διαρθρωτικού ελλείμματος (κυκλικά προσαρμοσμένο έλλειμμα, πλην εκτάκτων και άλλων προσωρινών μέτρων) και του αυξημένου λόγου χρέους προς το ΑΕΠ, καθώς και του γεγονότος ότι οι επίμονες δημοσιονομικές ανισορροπίες επηρεάζουν αρνητικά την εμπιστοσύνη και, κατ’επέκταση την αύξηση της παραγωγής, η ταχεία διόρθωση του υπερβολικού ελλείμματος στην Πορτογαλία έχει μεγάλη σημασία. Η δημοσιονομική κατάσταση της χώρας σημείωσε προοδευτικά σημαντική επιδείνωση τα τελευταία χρόνια. Συγκεκριμένα, το διαρθρωτικό πρωτογενές αποτέλεσμα μειώθηκε από σχεδόν ισοσκελισμένη ή πλεονασματική θέση κατά το δεύτερο ήμισυ της δεκαετίας του 1990 σε έλλειμμα της τάξεως του 1,5% του ΑΕΠ κατά μέσο όρο από το 2001 και μετά (την ίδια περίοδο, το μέσο διαρθρωτικό έλλειμμα αυξήθηκε από 3 ¾% του ΑΕΠ σε 4 ½%). Η τάση αυτή εκθέτει τη χώρα σε σημαντικούς κινδύνους οι οποίοι απαιτούν βελτίωση των δημόσιων οικονομικών σε διαρκή βάση. Ωστόσο, προκειμένου να προσδιορισθεί η πορεία προσαρμογής, πρέπει να ληφθεί, επίσης, υπόψη η τρέχουσα οικονομική κατάσταση και το μέγεθος της απαιτούμενης δημοσιονομικής διόρθωσης. Μολονότι στην περίπτωση της Πορτογαλίας η δημοσιονομική εξυγίανση είναι θεμελιώδους σημασίας για την μεσοπρόθεσμη ανάπτυξη της οικονομίας, ιδίως εάν έχει τη σωστή σύνθεση και ενισχύει την εμπιστοσύνη, η καταβολή εξαιρετικά μεγάλης προσπάθειας σε πολύ σύντομο χρονικό διάστημα μπορεί να αποδειχθεί οικονομικά ασύμφορη ιδίως αν ληφθεί υπόψη η τρέχουσα κυκλική υποτονικότητα.Ο ρυθμός οικονομικής ανάπτυξης μειώθηκε κατακόρυφα μετά το 2000, μέχρι του σημείου να καταστεί σαφώς αρνητικός το 2003. Η επιβράδυνση αυτή συνοδεύθηκε από υποχώρηση της δυνητικής αύξησης της παραγωγής, εξαιτίας μιας σειράς αλληλοενισχυόμενων διαρθρωτικών αδυναμιών. Η οικονομία επανήλθε σε συγκρατημένους θετικούς ρυθμούς ανάπτυξης το 2004 και αναμένεται να διατηρηθεί σε μια προοδευτική αλλά συγκρατημένη ανοδική πορεία τα επόμενα έτη. Όπως αποκαλύφθηκε στο επικαιροποιημένο πρόγραμμα σταθερότητας που υπέβαλε η Πορτογαλία τον Ιούνιο του 2005, μετά από καταγεγραμμένο έλλειμμα ύψους 2,9% του ΑΕΠ το 2004, ο προγραμματιζόμενος για το 2005 λόγος ελλείμματος προς το ΑΕΠ ανέρχεται σε 6,2% του ΑΕΠ και ήδη υποστηρίζεται από ένα σύνολο διορθωτικών μέτρων της τάξεως του 0,6% του ΑΕΠ, το οποίο εγκρίθηκε στα μέσα του 2005. Με την παραδοχή ότι δεν θα υπάρξουν πρόσθετα μέτρα το 2005, και με επιτάχυνση της αύξησης του ΑΕΠ σε 1,4% το 2006 σε σχέση με 0,8% το 2005, όπως προβλέπει το επικαιροποιημένο πρόγραμμα σταθερότητας της Πορτογαλίας, η μείωση του ελλείμματος κάτω από το 3% του ΑΕΠ το 2006 συνεπάγεται διαρθρωτική προσαρμογή της τάξεως του 3% του ΑΕΠ σε σχέση με το 2005.Συνολικά, αν ληφθεί υπόψη η τρέχουσα κυκλική υποτονικότητα στην Πορτογαλία και το μέγεθος της απαιτούμενης προσαρμογής ώστε να μειωθεί το έλλειμμα κάτω από την τιμή αναφοράς 3% του ΑΕΠ έως το 2006, φαίνεται ότι συντρέχουν ειδικές περιστάσεις που επιτρέπουν την παράταση της προθεσμίας για τη διόρθωση του ελλείμματος πέραν του 2006. Από την άποψη αυτή επισημαίνεται ότι οι πορτογαλικές αρχές έχουν υιοθετήσει στρατηγική συνεχούς, αν και σταδιακής, διόρθωσης και δεν στηρίζονται πλέον σε σημαντικού μεγέθους έκτακτα μέτρα. Επιπλέον, στην προκειμένη περίπτωση, το έτος διαπίστωσης και το έτος εμφάνισης του υπερβολικού ελλείμματος συμπίπτουν επειδή η διαπίστωση με βάση στοιχεία προγραμματισμού και όχι πραγματικά στοιχεία τα οποία είναι διαθέσιμα μόνον το επόμενο έτος. Το γεγονός ότι το υπερβολικό δημόσιο έλλειμμα διαπιστώθηκε νωρίς και η εσπευσμένη διαδικασία που ακολούθησε πρέπει, επίσης, να ληφθούν υπόψη. Με βάση αυτά είναι σκόπιμο να τεθεί η διόρθωση του υπερβολικού ελλείμματος σε ένα μεσοπρόθεσμο πλαίσιο. Το επικαιροποιημένο πρόγραμμα σταθερότητας που υπέβαλε η Πορτογαλία τον Ιούνιο του 2005 και η σχετική γνώμη του Συμβουλίου παρέχουν το υπόβαθρο για την παρούσα σύσταση σχετικά με την πορεία προσαρμογής για τη διόρθωση του υπερβολικού ελλείμματος.Ένα αξιόπιστο πρόγραμμα προσαρμογής θα απαιτούσε από την πορτογαλική κυβέρνηση: (i) Να περιορίσει την επιδείνωση της δημοσιονομικής της κατάστασης το 2005 εφαρμόζοντας αυστηρά τα διορθωτικά μέτρα που εξαγγέλθηκαν τον Ιούνιο του 2005 στο επικαιροποιημένο πρόγραμμα σταθερότητας. Με τον τρόπο αυτόν και εφόσον η αύξηση του ΑΕΠ το 2005 είναι 0,8%, το ονομαστικό έλλειμμα θα ανέλθει, για το ίδιο έτος, το πολύ σε 6,2% του ΑΕΠ. (ii) Να λάβει τα αναγκαία μέτρα προκειμένου να εξασφαλισθεί η συνεχής και αισθητή διόρθωση του διαρθρωτικού ελλείμματος, με μια πολύ σημαντική μείωση του ελλείμματος το 2006 κατά 1 ½% του ΑΕΠ ακολουθούμενη από τον σημαντικό περιορισμό του, τουλάχιστον κατά ¾% του ΑΕΠ ετησίως, έως ότου διορθωθεί το υπερβολικό έλλειμμα. Εάν υλοποιηθούν οι προβλέψεις του επικαιροποιημένου προγράμματος σταθερότητας της Πορτογαλίας που υποβλήθηκε τον Ιούνιο του 2005 και με την ανάκαμψη της αύξησης του ΑΕΠ σε 1,4% το 2006, σε 2,2% το 2007 και 2,6% το 2008 μια διαρθρωτική διόρθωση της προαναφερόμενης τάξεως θα είχε ως αποτέλεσμα έλλειμμα γενικής κυβέρνησης 4,8% του ΑΕΠ το 2006 και μόλις κάτω από 4% και 3% αντίστοιχα το 2007 και το 2008.Η διόρθωση πρέπει να επιτευχθεί λαμβάνοντας με αποφασιστικότητα τα αναγκαία μέτρα μείωσης και ελέγχου της εξέλιξης των δημόσιων δαπανών και βελτίωσης της είσπραξης φόρων, αξιοποιώντας κάθε ευκαιρία προκειμένου να επισπευσθεί η μείωση του δημοσίου ελλείμματος ιδίως με τη σύσταση, το συντομότερο δυνατό, περιθωρίων για την κάλυψη του δημοσιονομικού αντίκτυπου μιας χαμηλότερης από το προβλεπόμενο ανάπτυξης της οικονομίας μέσα σε ένα πλαίσιο βελτιωμένης ποιότητας και βιωσιμότητας των δημόσιων οικονομικών. Επιπλέον, η δημοσιονομική προσαρμογή πρέπει να ενταχθεί μέσα σε μια ολοκληρωμένη στρατηγική μεταρρυθμίσεων που θα περιλαμβάνει την μεταρρύθμιση της δημόσιας διοίκησης και του συστήματος κοινωνικής ασφάλισης του ιδιωτικού τομέα. Στόχος είναι να αντιμετωπισθούν τα βαθιά διαρθρωτικά προβλήματα που μαστίζουν εδώ και χρόνια την πορτογαλική οικονομία τα οποία, εξάλλου, τονίζονται στην έκθεση που συντάχθηκε βάσει του άρθρου 104 παράγραφος 3 και εγκρίθηκε από την Επιτροπή στις 22 Ιουνίου. Το επικαιροποιημένο πρόγραμμα σταθερότητας που πρέπει να εγκριθεί πριν τα τέλη του 2005 πρέπει να υιοθετήσει μια πιο φιλόδοξη εμπροσθοβαρή πορεία προσαρμογής εάν κριθεί αναγκαίο να εξασφαλισθεί η επίτευξη των καθορισθέντων στόχων για τη διόρθωση του υπερβολικού ελλείμματος.Το υψηλό επίπεδο του δημόσιου χρέους και η ανοδική του τάση από το 2001 και μετά δημιουργούν ανησυχίες. Προκειμένου να τεθεί ο δείκτης ακαθάριστου δημόσιου χρέους σε μια σταθερή καθοδική πορεία που τον φέρνει με ικανοποιητικό ρυθμό κοντά στην τιμή αναφοράς, μέσα σε ένα πλαίσιο χαμηλής αύξησης της δυνητικής παραγωγής, απαιτείται η επάνοδος σε ικανοποιητικά επίπεδα πρωτογενούς πλεονάσματος το συντομότερο δυνατό. Επί πλέον πρέπει οπωσδήποτε να αντιμετωπισθούν και άλλοι παράγοντες πέρα από τον καθαρό δανεισμό, που έχουν συμβάλει στην μεταβολή των επιπέδων του χρέους, αποφεύγοντας ιδίως δημοσιονομικές ενέργειες που αυξάνουν το χρέος.Τέλος, μολονότι οι πρόσφατες αναθεωρήσεις των δημόσιων λογαριασμών υπήρξαν μικρές και δεν είχαν σημαντικό αντίκτυπο στα συνολικά ποσά, η φύση των αναθεωρήσεων αυτών και η τρέχουσα κατανομή των θεσμικών αρμοδιοτήτων υποδεικνύουν ότι απαιτείται περαιτέρω βελτίωση της επεξεργασίας των στοιχείων των δημόσιων λογαριασμών.ΠρότασηΣΥΣΤΑΣΗ ΤΟΥ ΣΥΜΒΟΥΛΙΟΥ ΠΡΟΣ ΤΗΝ ΠΟΡΤΟΓΑΛΙΑπροκειμένου να τερματιστεί η κατάσταση υπερβολικού δημοσιονομικού ελλείμματοςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη τη συνθήκη για την ίδρυση της Ευρωπαϊκής Κοινότητας και ιδίως το άρθρο 104 παράγραφος 7,την πρόταση της Επιτροπής[4],Εκτιμώντας τα ακόλουθα:(1) Σύμφωνα με το άρθρο 104 της Συνθήκης, τα κράτη μέλη αποφεύγουν τα υπερβολικά δημοσιονομικά ελλείμματα.(2) Στόχος του Συμφώνου Σταθερότητας και Ανάπτυξης είναι η υγιής δημοσιονομική κατάσταση, η οποία αποτελεί μέσο ενίσχυσης των συνθηκών για σταθερότητα των τιμών και ισχυρή βιώσιμη ανάπτυξη που οδηγούν στη δημιουργία απασχόλησης.(3) Στις 20 Μαρτίου 2005 η έκθεση του Συμβουλίου Ecofin προς το Ευρωπαϊκό Συμβούλιο για τη «Βελτίωση της εφαρμογής του Συμφώνου Σταθερότητας και Ανάπτυξης», που εγκρίθηκε από αυτό στις 22 Μαρτίου 2005, επιβεβαιώνει ότι το Σύμφωνο Σταθερότητας και Ανάπτυξης αποτελεί βασικό μέρος του μακροοικονομικού πλαισίου της Οικονομικής και Νομισματικής Ένωσης και περιλαμβάνει προτάσεις για την ενίσχυση και τη διευκρίνιση της εφαρμογής του.(4) Στις [xx xxxxx 2005] το Συμβούλιο, βάσει του άρθρου 104 παράγραφος 6, αποφάσισε ότι η Πορτογαλία παρουσιάζει υπερβολικό έλλειμμα.(5) Με την έκδοση απόφασης σχετικά με την ύπαρξη υπερβολικού ελλείμματος στην Πορτογαλία, το Συμβούλιο, βάσει του άρθρου 104 παράγραφος 7 της Συνθήκης και του άρθρου 3 του κανονισμού (ΕΚ) αριθ. 1467/97 του Συμβουλίου, πρέπει να απευθύνει, ταυτόχρονα, στο ενδιαφερόμενο κράτος μέλος σύσταση για τερματισμό της κατάστασης υπερβολικού ελλείμματος εντός συγκεκριμένης περιόδου. Η σύσταση του Συμβουλίου πρέπει να καθορίζει μέγιστη προθεσμία τεσσάρων μηνών εντός της οποίας η Πορτογαλία οφείλει να λάβει αποτελεσματικά διορθωτικά μέτρα, καθώς και μια άλλη προθεσμία για τη διόρθωση του υπερβολικού ελλείμματος η οποία πρέπει να έχει ολοκληρωθεί εντός του έτους που έπεται εκείνου κατά το οποίο διαπιστώθηκε το υπερβολικό έλλειμμα, εκτός εάν συντρέχουν ειδικές περιστάσεις· Στην έκθεση της 20ής Μαρτίου 2005, το Συμβούλιο συμφώνησε ότι ο προσδιορισμός της ύπαρξης ειδικών περιστάσεων πρέπει να συνεκτιμά ισόρροπα και άλλους συναφείς παράγοντες.(6) Προκειμένου να ληφθεί απόφαση ως προς το εάν συντρέχουν ειδικές περιστάσεις πρέπει να ληφθούν υπόψη τα κάτωθι.(7) Εξαιτίας του μεγάλου διαρθρωτικού ελλείμματος (κυκλικά προσαρμοσμένο έλλειμμα, πλην εκτάκτων και άλλων προσωρινών μέτρων) και του αυξημένου λόγου χρέους προς το ΑΕΠ, καθώς και του γεγονότος ότι οι επίμονες δημοσιονομικές ανισορροπίες επηρεάζουν αρνητικά την εμπιστοσύνη και, κατ’επέκταση την αύξηση της παραγωγής, η ταχεία διόρθωση του υπερβολικού ελλείμματος στην Πορτογαλία έχει μεγάλη σημασία. Η δημοσιονομική κατάσταση της χώρας σημείωσε προοδευτικά σημαντική επιδείνωση τα τελευταία χρόνια. Συγκεκριμένα, το διαρθρωτικό πρωτογενές αποτέλεσμα μειώθηκε από σχεδόν ισοσκελισμένη ή πλεονασματική θέση κατά το δεύτερο ήμισυ της δεκαετίας του 1990 σε έλλειμμα της τάξεως του 1,5% του ΑΕΠ κατά μέσο όρο από το 2001 και μετά. Η τάση αυτή εκθέτει τη χώρα σε σημαντικούς κινδύνους οι οποίοι απαιτούν βελτίωση των δημόσιων οικονομικών σε διαρκή βάση. Ωστόσο, προκειμένου να προσδιορισθεί η πορεία προσαρμογής, πρέπει να ληφθεί, επίσης, υπόψη η τρέχουσα οικονομική κατάσταση και το μέγεθος της απαιτούμενης δημοσιονομικής διόρθωσης. Μολονότι στην περίπτωση της Πορτογαλίας η δημοσιονομική εξυγίανση είναι θεμελιώδους σημασίας για την μεσοπρόθεσμη ανάπτυξη της οικονομίας, ιδίως εάν έχει τη σωστή σύνθεση και ενισχύει την εμπιστοσύνη, η καταβολή εξαιρετικά μεγάλης προσπάθειας σε πολύ σύντομο χρονικό διάστημα μπορεί να αποδειχθεί οικονομικά ασύμφορη ιδίως αν ληφθεί υπόψη η τρέχουσα κυκλική υποτονικότητα.(8) Ο ρυθμός οικονομικής ανάπτυξης μειώθηκε κατακόρυφα μετά το 2000, μέχρι του σημείου να καταστεί σαφώς αρνητικός το 2003. Η επιβράδυνση αυτή συνοδεύθηκε από υποχώρηση της δυνητικής αύξησης της παραγωγής, εξαιτίας μιας σειράς αλληλοενισχυόμενων διαρθρωτικών αδυναμιών. Η οικονομία επανήλθε σε συγκρατημένους θετικούς ρυθμούς ανάπτυξης το 2004 και αναμένεται να διατηρηθεί σε μια προοδευτική αλλά συγκρατημένη ανοδική πορεία τα επόμενα έτη. Όπως αποκαλύφθηκε στο επικαιροποιημένο πρόγραμμα σταθερότητας που υπέβαλε η Πορτογαλία τον Ιούνιο του 2005, μετά από έλλειμμα ύψους 2,9% του ΑΕΠ το 2004, ο προγραμματιζόμενος για το 2005 λόγος χρέους προς το ΑΕΠ ανέρχεται σε 6,2% του ΑΕΠ και ήδη υποστηρίζεται από ένα σύνολο διορθωτικών μέτρων της τάξεως του 0,6% του ΑΕΠ, το οποίο εγκρίθηκε στα μέσα του 2005. Με την παραδοχή ότι δεν θα υπάρξουν πρόσθετα μέτρα το 2005, και με την επιτάχυνση της αύξησης του ΑΕΠ σε 1,4% το 2006 η μείωση του ελλείμματος κάτω από το 3% του ΑΕΠ το 2006 συνεπάγεται διαρθρωτική προσαρμογή της τάξεως του 3% του ΑΕΠ σε σχέση με το 2005.(9) Συνολικά, λαμβάνοντας υπόψη την τρέχουσα κυκλική υποτονικότητα στην Πορτογαλία και το μέγεθος της απαιτούμενης προσαρμογής ώστε να μειωθεί το έλλειμμα κάτω από την τιμή αναφοράς 3% του ΑΕΠ έως το 2006, φαίνεται ότι συντρέχουν ειδικές περιστάσεις που επιτρέπουν την παράταση της προθεσμίας για τη διόρθωση του υπερβολικού ελλείμματος πέραν του 2006. Από την άποψη αυτή επισημαίνεται ότι οι πορτογαλικές αρχές έχουν υιοθετήσει στρατηγική συνεχούς, αν και σταδιακής, διόρθωσης και δεν στηρίζονται πλέον σε σημαντικού μεγέθους έκτακτα μέτρα. Επιπλέον, στην προκειμένη περίπτωση, το έτος διαπίστωσης και το έτος εμφάνισης του υπερβολικού ελλείμματος συμπίπτουν επειδή η διαπίστωση γίνεται με βάση στοιχεία προγραμματισμού και όχι πραγματικά στοιχεία τα οποία είναι διαθέσιμα μόνον το επόμενο έτος. Το γεγονός ότι το υπερβολικό δημόσιο έλλειμμα διαπιστώθηκε νωρίς και η εσπευσμένη διαδικασία που ακολούθησε πρέπει, επίσης, να ληφθούν υπόψη. Με βάση αυτά είναι σκόπιμο να τεθεί η διόρθωση του υπερβολικού ελλείμματος σε ένα μεσοπρόθεσμο πλαίσιο. Το επικαιροποιημένο πρόγραμμα σταθερότητας που υπέβαλε η Πορτογαλία τον Ιούνιο του 2005 και η σχετική γνώμη του Συμβουλίου, παρέχουν το υπόβαθρο για την παρούσα σύσταση σχετικά με την πορεία προσαρμογής για τη διόρθωση του υπερβολικού ελλείμματος.(10) Γενικά, κατά την άποψη του Συμβουλίου, τα μέτρα δημοσιονομικής εξυγίανσης πρέπει να εξασφαλίζουν τη μόνιμη βελτίωση του αποτελέσματος της γενικής κυβέρνησης και παράλληλα να αποσκοπούν στη βελτίωση της ποιότητας και της μακροπρόθεσμης βιωσιμότητας των δημόσιων οικονομικών της χώρας, καθώς και στην ενίσχυση του αναπτυξιακού δυναμικού της οικονομίας της. Στην περίπτωση της Πορτογαλίας, η δημοσιονομική προσαρμογή πρέπει να ενταχθεί μέσα σε μια ολοκληρωμένη στρατηγική μεταρρυθμίσεων, που πρέπει να περιλαμβάνει τη μεταρρύθμιση της δημόσιας διοίκησης και του συστήματος κοινωνικής ασφάλισης του ιδιωτικού τομέα με στόχο να αντιμετωπισθούν τα βαθιά διαρθρωτικά προβλήματα που μαστίζουν εδώ και χρόνια την οικονομία της χώρας.(11) Ένα αξιόπιστο πρόγραμμα προσαρμογής θα απαιτούσε από την πορτογαλική κυβέρνηση: (i) Nα περιορίσει την επιδείνωση της δημοσιονομικής της κατάστασης το 2005 εφαρμόζοντας αυστηρά τα διορθωτικά μέτρα που εξαγγέλθηκαν τον Ιούνιο του 2005 στο επικαιροποιημένο πρόγραμμα σταθερότητας της χώρας. Με τον τρόπο αυτόν και εφόσον η αύξηση του ΑΕΠ το 2005 είναι 0,8%, το ονομαστικό έλλειμμα θα ανέλθει, για το ίδιο έτος, το πολύ σε 6,2% του ΑΕΠ. (ii) Να λάβει τα αναγκαία μέτρα προκειμένου να εξασφαλισθεί η συνεχής και αισθητή διόρθωση του διαρθρωτικού ελλείμματος, με μια πολύ σημαντική μείωση του ελλείμματος το 2006 κατά 1 ½% του ΑΕΠ ακολουθούμενη από τον σημαντικό περιορισμό του, τουλάχιστον κατά ¾% του ΑΕΠ ετησίως, έως ότου διορθωθεί το υπερβολικό έλλειμμα. Εάν υλοποιηθούν οι προβλέψεις του επικαιροποιημένου προγράμματος σταθερότητας της Πορτογαλίας που υποβλήθηκε τον Ιούνιο του 2005 και με την ανάκαμψη της αύξησης του ΑΕΠ σε 1,4% το 2006, σε 2,2% το 2007 και 2,6% το 2008, μια διαρθρωτική διόρθωση της προαναφερόμενης τάξεως θα είχε ως αποτέλεσμα έλλειμμα γενικής κυβέρνησης 4,8% του ΑΕΠ το 2006 και μόλις κάτω από 4% και 3% αντίστοιχα το 2007 και το 2008.(12) Η διόρθωση αυτή πρέπει να επιτευχθεί λαμβάνοντας με αποφασιστικότητα τα αναγκαία μέτρα μείωσης και ελέγχου της εξέλιξης των δημόσιων δαπανών και βελτίωσης της είσπραξης φόρων, αξιοποιώντας κάθε ευκαιρία προκειμένου να επισπευσθεί η μείωση του δημοσίου ελλείμματος ιδίως με τη σύσταση, το συντομότερο δυνατό, περιθωρίων για την κάλυψη του δημοσιονομικού αντίκτυπου μιας χαμηλότερης από το προβλεπόμενο ανάπτυξης της οικονομίας μέσα σε ένα πλαίσιο βελτιωμένης ποιότητας και βιωσιμότητας των δημόσιων οικονομικών. Το επικαιροποιημένο πρόγραμμα σταθερότητας που πρέπει να εγκριθεί πριν τα τέλη του 2005 πρέπει να υιοθετήσει μια πιο φιλόδοξη εμπροσθοβαρή πορεία προσαρμογής εάν κριθεί αναγκαίο να εξασφαλισθεί η επίτευξη των καθορισθέντων στόχων για τη διόρθωση του υπερβολικού ελλείμματος.(13) Οι πρόσφατες αναθεωρήσεις των στοιχείων ως προς το έλλειμμα και το χρέος της χώρας ήταν μικρές και δεν είχαν σημαντικό αντίκτυπο στα συνολικά στοιχεία. Ωστόσο, η φύση των εν λόγω αναθεωρήσεων και η τρέχουσα κατανομή θεσμικών αρμοδιοτήτων αποτελούν ένδειξη ότι απαιτείται περαιτέρω βελτίωση στην επεξεργασία των στοιχείων που προέρχονται από τους κρατικούς λογαριασμούς.(14) Η Επιτροπή και το Συμβούλιο, σύμφωνα με το άρθρο 10 του κανονισμού 1467/97, θα παρακολουθήσουν την εφαρμογή των δράσεων που θα αναλάβει η Πορτογαλία ως ανταπόκριση στην παρούσα σύσταση.ΣΥΝΙΣΤΑ:-  Στις πορτογαλικές αρχές να θέσουν, το ταχύτερο δυνατό, τέρμα στην παρούσα κατάσταση υπερβολικού ελλείμματος σύμφωνα με το άρθρο 3 παράγραφος 4 του κανονισμού (ΕΚ) αριθ. 1467/97 του Συμβουλίου.-  Οι πορτογαλικές αρχές πρέπει να μειώσουν το έλλειμμα γενικής κυβέρνησης κάτω από το 3% του ΑΕΠ με αξιόπιστο και βιώσιμο τρόπο έως το 2008 αναλαμβάνοντας δράση μέσα σε ένα μεσοπρόθεσμο πλαίσιο. Συγκεκριμένα, για τον σκοπό αυτόν, οι πορτογαλικές αρχές πρέπει:-  να περιορίσουν την επιδείνωση της δημοσιονομικής κατάστασης το 2005, με την αυστηρή εφαρμογή των εξαγγελθέντων διορθωτικών μέτρων,-  να εφαρμόσουν στην εντέλεια τα αναγκαία μέτρα προκειμένου να εξασφαλισθεί η συνεχής και αισθητή διόρθωση του διαρθρωτικού ελλείμματος, με μια πολύ σημαντική μείωση του ελλείμματος το 2006 κατά 1 ½% του ΑΕΠ σε σχέση με το 2005, ακολουθούμενη από τον σημαντικό περιορισμό του, τουλάχιστον κατά ¾% του ΑΕΠ κατά τα επόμενα δύο έτη,-  να προβούν γρήγορα μεταρρυθμίσεις προκειμένου να αναχαιτισθούν και να μειωθούν οι δαπάνες τα ερχόμενα έτη· να εκμεταλλευθούν κάθε ευκαιρία προκειμένου να επισπεύσουν τη μείωση του δημοσιονομικού ελλείμματος και να είναι σε ετοιμότητα προκειμένου να λάβουν τα πρόσθετα μέτρα που ενδέχεται να αποδειχθούν αναγκαία για τη διόρθωση του υπερβολικού ελλείμματος έως το 2008.-  Το Συμβούλιο θέτει ως προθεσμία ανάληψης αποτελεσματικής δράσης από μέρους της πορτογαλικής κυβέρνησης για την επίτευξη του στόχου ως προς το έλλειμμα του 2006, την [xx Xxxx 200x].-  Οι πορτογαλικές αρχές πρέπει να εξασφαλίσουν ότι ο δείκτης ακαθάριστου δημόσιου χρέους βρίσκεται σε σταθερή καθοδική πορεία και ότι πλησιάζει την τιμή αναφοράς με ικανοποιητικό ρυθμό, καθώς και ότι η εξέλιξη του χρέους αντικατοπτρίζει την επιτελούμενη πρόοδο όσον αφορά τη μείωση του ελλείμματος. Προς τούτο, αποφεύγουν τις δημοσιονομικές ενέργειες που αυξάνουν το χρέος και εξετάζουν προσεκτικά τον αντίκτυπο που ενδέχεται να έχουν στο χρέος τα μεγάλα δημόσια επενδυτικά σχέδια, περιλαμβανομένων εκείνων που πραγματοποιούνται σε συνεργασία με τον ιδιωτικό τομέα.-  Οι πορτογαλικές αρχές πρέπει να βελτιώσουν περαιτέρω τη συλλογή και την επεξεργασία των στοιχείων γενικής κυβέρνησης.Επιπλέον, το Συμβούλιο καλεί τις πορτογαλικές αρχές να μεριμνήσουν όπως συνεχισθούν οι προσπάθειες δημοσιονομικής εξυγίανσης προς μια σχεδόν ισοσκελισμένη ή πλεονασματική δημοσιονομική θέση μεσοπρόθεσμα και μετά τη διόρθωση του υπερβολικού ελλείμματος, ιδίως με τη μείωση του κυκλικά προσαρμοσμένου ελλείμματος κατά τουλάχιστον 0,5 % του ΑΕΠ ετησίως, χωρίς τη λήψη έκτακτων ή άλλων προσωρινών μέτρων.Η παρούσα απόφαση απευθύνεται στην Πορτογαλική Δημοκρατία.Βρυξέλλες,Για το ΣυμβούλιοΟ Πρόεδρος [1] Οι συζητήσεις ως προς τα στοιχεία αυτά μεταξύ της Eurostat και των πορτογαλικών στατιστικών αρχών είναι υπό εξέλιξη.[2] ΕΕ L 209, της 2.8.1997.[3] Βλ. τα συμπεράσματα του Ευρωπαϊκού Συμβουλίου που συνήλθε στις Βρυξέλλες στις 22 και 23 Μαρτίου 2005 (7619/05), καθώς και την έκθεση του Συμβουλίου (Ecofin) προς το Ευρωπαϊκό Συμβούλιο, της 20ής Μαρτίου 2005 (7423/05).[4] ΕΕ C […] της […], σ. […].


title: Σύσταση για Γνώμη του Συμβουλίου  σύμφωνα με το άρθρο 5, παράγραφος 3 του κανονισμού (ΕΚ) αριθ. 1466/97 του Συμβουλίου της 7ης Ιουλίου 1997 σχετικά με το επικαιροποιημένο πρόγραμμα σταθερότητας της Γαλλίας, 2003-2005

text: ---pagebreak---  ---pagebreak---  ---pagebreak---  ---pagebreak---  ---pagebreak---  ---pagebreak---  ---pagebreak---


title: Σύσταση του Συμβουλίου, της 10ης Φεβρουαρίου 2009 , για την απαλλαγή της Επιτροπής από την ευθύνη εκτέλεσης των εργασιών του Ευρωπαϊκού Ταμείου Ανάπτυξης (όγδοου ΕΤΑ) για το οικονομικό έτος 2007

text:
               11.2.2009

               EL

               Επίσημη Εφημερίδα της Ευρωπαϊκής Ένωσης

               L 40/36

      ΣΫΣΤΑΣΗ ΤΟΥ ΣΥΜΒΟΥΛΊΟΥ

   της 10ης Φεβρουαρίου 2009
   για την απαλλαγή της Επιτροπής από την ευθύνη εκτέλεσης των εργασιών του Ευρωπαϊκού Ταμείου Ανάπτυξης (όγδοου ΕΤΑ) για το οικονομικό έτος 2007
   (2009/113/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη περί ιδρύσεως της Ευρωπαϊκής Κοινότητας,
   την τέταρτη σύμβαση ΑΚΕ-ΕΟΚ, που υπεγράφη στο Λομέ στις 15 Δεκεμβρίου 1989 (1) και τροποποιήθηκε με τη συμφωνία που υπογράφηκε στον Μαυρίκιο στις 4 Νοεμβρίου 1995 (2),
   την εσωτερική συμφωνία μεταξύ των αντιπροσώπων των κυβερνήσεων των κρατών μελών, συνελθόντων στο πλαίσιο του Συμβουλίου, σχετικά με τη χρηματοδότηση και τη διαχείριση των ενισχύσεων της Κοινότητας στο πλαίσιο του δεύτερου χρηματοδοτικού πρωτοκόλλου της τέταρτης σύμβασης ΑΚΕ-ΕΟΚ (3), στο εξής «εσωτερική συμφωνία» με την οποία συστήνεται, μεταξύ άλλων, το όγδοο Ευρωπαϊκό Ταμείο Ανάπτυξης (όγδοο ΕΤΑ), και ιδίως το άρθρο της 33 παράγραφος 3,
   τον δημοσιονομικό κανονισμό 98/430/ΕΚ, της 16ης Ιουνίου 1998, εφαρμοστέο στη συνεργασία για τη χρηματοδότηση της ανάπτυξης στα πλαίσια της τέταρτης σύμβασης ΑΚΕ-ΕΚ (4), και ιδίως τα άρθρα 66 έως 74,
   Έχοντας εξετάσει τον λογαριασμό διαχείρισης και τον ισολογισμό της λειτουργίας του όγδοου ΕΤΑ, ως είχαν στις 31 Δεκεμβρίου 2007, καθώς και την έκθεση του Ελεγκτικού Συνεδρίου για το οικονομικό έτος 2007, που συνοδεύεται από τις απαντήσεις της Επιτροπής (5),
   Εκτιμώντας τα ακόλουθα:

               (1)

               Βάσει του άρθρου 33 παράγραφος 3 της εσωτερικής συμφωνίας, η απαλλαγή από την ευθύνη για τη δημοσιονομική διαχείριση του όγδοου ΕΤΑ παρέχεται στην Επιτροπή από το Ευρωπαϊκό Κοινοβούλιο μετά από σύσταση του Συμβουλίου.

               (2)

               Η εκτέλεση των εργασιών του όγδοου ΕΤΑ από την Επιτροπή, κατά το οικονομικό έτος 2007, ήταν στο σύνολό της ικανοποιητική,

         ΣΥΝΙΣΤΑ στο Ευρωπαϊκό Κοινοβούλιο να απαλλάξει την Επιτροπή από την ευθύνη για την εκτέλεση των εργασιών του όγδοου ΕΤΑ για το οικονομικό έτος 2007.

      Βρυξέλλες, 10 Φεβρουαρίου 2009.

            Για το Συμβούλιο

            Ο Πρόεδρος

         M. KALOUSEK

      (1)  EE L 229 της 17.8.1991, σ. 3.

      (2)  ΕΕ L 156 της 29.5.1998, σ. 3.

      (3)  ΕΕ L 156 της 29.5.1998, σ. 108.

      (4)  ΕΕ L 191 της 7.7.1998, σ. 53.

      (5)  ΕΕ C 286 της 10.11.2008, σ. 273.


title: Σύσταση του Συμβουλίου, της 8ης Ιουλίου 2014 , σχετικά με το εθνικό πρόγραμμα μεταρρυθμίσεων της Βουλγαρίας για το 2014 και τη διατύπωση γνώμης του Συμβουλίου για το πρόγραμμα σύγκλισης της Βουλγαρίας για το 2014

text:
               29.7.2014

               EL

               Επίσημη Εφημερίδα της Ευρωπαϊκής Ένωσης

               C 247/7

         ΣΫΣΤΑΣΗ ΤΟΥ ΣΥΜΒΟΥΛΊΟΥ
   της 8ης Ιουλίου 2014
   σχετικά με το εθνικό πρόγραμμα μεταρρυθμίσεων της Βουλγαρίας για το 2014 και τη διατύπωση γνώμης του Συμβουλίου για το πρόγραμμα σύγκλισης της Βουλγαρίας για το 2014
   2014/C 247/02
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 121 παράγραφος 2 και το άρθρο 148 παράγραφος 4,
   Έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και το συντονισμό των οικονομικών πολιτικών (1), και ιδίως το άρθρο 9 παράγραφος 2,
   Έχοντας υπόψη τον κανονισμό (ΕΕ) αριθ. 1176/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, σχετικά με την πρόληψη και τη διόρθωση των υπερβολικών μακροοικονομικών ανισορροπιών (2), και ιδίως το άρθρο 6 παράγραφος 1,
   Έχοντας υπόψη τη σύσταση της Ευρωπαϊκής Επιτροπής,
   Έχοντας υπόψη τα ψηφίσματα του Ευρωπαϊκού Κοινοβουλίου,
   Έχοντας υπόψη τα συμπεράσματα του Ευρωπαϊκού Συμβουλίου,
   Έχοντας υπόψη τη γνώμη της επιτροπής απασχόλησης,
   Έχοντας υπόψη τη γνώμη της οικονομικής και δημοσιονομικής επιτροπής,
   Έχοντας υπόψη τη γνώμη της επιτροπής κοινωνικής προστασίας,
   Έχοντας υπόψη τη γνώμη της επιτροπής οικονομικής πολιτικής,
   Εκτιμώντας τα ακόλουθα:

               (1)

               Στις 26 Μαρτίου 2010, το Ευρωπαϊκό Συμβούλιο συμφώνησε με την πρόταση της Επιτροπής για τη δρομολόγηση της στρατηγικής «Ευρώπη 2020», μιας νέας στρατηγικής για την ανάπτυξη και την απασχόληση, η οποία, βασιζόμενη στον μεγαλύτερο συντονισμό των οικονομικών πολιτικών, εστιάζεται στους νευραλγικούς τομείς στους οποίους απαιτείται δράση ώστε να ενισχυθεί το δυναμικό διατηρήσιμης ανάπτυξης και ανταγωνιστικότητας της Ευρώπης.

               (2)

               Στις 13 Ιουλίου 2010, το Συμβούλιο, με βάση τις προτάσεις της Επιτροπής, εξέδωσε σύσταση σχετικά με τους γενικούς προσανατολισμούς της οικονομικής πολιτικής των κρατών μελών και της Ένωσης (2010 έως 2014) και, στις 21 Οκτωβρίου 2010, εξέδωσε απόφαση σχετικά με τις κατευθυντήριες γραμμές για τις πολιτικές απασχόλησης των κρατών μελών (3), που από κοινού αποτελούν τις «ολοκληρωμένες κατευθυντήριες γραμμές». Τα κράτη μέλη κλήθηκαν να λαμβάνουν υπόψη τις ολοκληρωμένες κατευθυντήριες γραμμές στις οικείες οικονομικές πολιτικές και στις πολιτικές για την απασχόληση.

               (3)

               Στις 29 Ιουνίου 2012, οι αρχηγοί κρατών και κυβερνήσεων των κρατών μελών ενέκριναν «Σύμφωνο για την ανάπτυξη και την απασχόληση», το οποίο παρέχει ένα συνεκτικό πλαίσιο δράσης σε επίπεδο κρατών μελών, ΕΕ και ζώνης του ευρώ, με την κινητοποίηση όλων των δυνατών μηχανισμών, μέσων και πολιτικών. Έλαβαν απόφαση σχετικά με τη δράση που πρέπει να αναληφθεί στο επίπεδο των κρατών μελών, ιδίως εκφράζοντας την απόλυτη προσήλωσή τους στην επίτευξη των στόχων της στρατηγικής «Ευρώπη 2020» και στην εφαρμογή των ειδικών ανά χώρα συστάσεων.

               (4)

               Στις 9 Ιουλίου 2013, το Συμβούλιο εξέδωσε σύσταση (4) σχετικά με το εθνικό πρόγραμμα μεταρρυθμίσεων της Βουλγαρίας για το 2013 και διατύπωσε τη γνώμη του σχετικά με το επικαιροποιημένο πρόγραμμα σύγκλισης της Βουλγαρίας για την περίοδο 2012-2016.

               (5)

               Στις 13 Νοεμβρίου 2013, η Επιτροπή εξέδωσε την ετήσια επισκόπηση της ανάπτυξης, με την οποία αρχίζει το Ευρωπαϊκό Εξάμηνο του 2014 σχετικά με τον συντονισμό των οικονομικών πολιτικών. Επίσης, στις 13 Νοεμβρίου 2013, βάσει του κανονισμού (ΕΕ) αριθ. 1176/2011, η Επιτροπή εξέδωσε την έκθεση του μηχανισμού επαγρύπνησης, στην οποία προσδιόρισε τη Βουλγαρία ως ένα από τα κράτη μέλη τα οποία θα έπρεπε να υποβληθούν σε εμπεριστατωμένη επισκόπηση.

               (6)

               Στις 20 Δεκεμβρίου 2013, το Ευρωπαϊκό Συμβούλιο ενέκρινε τις προτεραιότητες για την εξασφάλιση χρηματοπιστωτικής σταθερότητας, δημοσιονομικής εξυγίανσης και δράσης για την ενίσχυση της ανάπτυξης. Υπογράμμισε την ανάγκη να επιδιωχθεί διαφοροποιημένη, φιλική προς την ανάπτυξη δημοσιονομική εξυγίανση, να αποκατασταθούν οι κανονικές συνθήκες δανειοδότησης στην οικονομία, να προωθηθούν η ανάπτυξη και η ανταγωνιστικότητα, να καταπολεμηθούν η ανεργία και οι κοινωνικές επιπτώσεις της κρίσης και να εκσυγχρονιστεί η δημόσια διοίκηση.

               (7)

               Στις 5 Μαρτίου 2014, η Επιτροπή δημοσίευσε τα αποτελέσματα της εμπεριστατωμένης επισκόπησης που διεξήγαγε για τη Βουλγαρία, με βάση το άρθρο 5 του κανονισμού (ΕΕ) αριθ. 1176/2011. Η ανάλυση της Επιτροπής οδηγεί στο συμπέρασμα ότι η Βουλγαρία εξακολουθεί να αντιμετωπίζει μακροοικονομικές ανισορροπίες, οι οποίες απαιτούν παρακολούθηση και δράση σε επίπεδο πολιτικής. Ειδικότερα, η παρατεινόμενη προσαρμογή της αγοράς εργασίας απαιτεί την ανάληψη δράσεων πολιτικής, ενώ η διόρθωση της εξωτερικής θέσης και η απομόχλευση των επιχειρήσεων σημειώνουν ικανοποιητική πρόοδο.

               (8)

               Στις 17 Απριλίου 2014, η Βουλγαρία υπέβαλε το εθνικό της πρόγραμμα μεταρρυθμίσεων για το 2014 και το πρόγραμμα σύγκλισης του 2014. Προκειμένου να ληφθεί υπόψη η διασύνδεσή τους, τα προγράμματα αυτά αξιολογήθηκαν ταυτοχρόνως.

               (9)

               Στόχος της δημοσιονομικής στρατηγικής που περιγράφεται στο πρόγραμμα σύγκλισης του 2014 είναι η επίτευξη του μεσοπρόθεσμου στόχου για διαρθρωτικό έλλειμμα -1 % του ΑΕΠ έως το 2016. Ο μεσοπρόθεσμος στόχος είναι αυστηρότερος από ό,τι απαιτεί το Σύμφωνο Σταθερότητας και Ανάπτυξης. Η Βουλγαρία επωφελήθηκε από τη δυνατότητα προσωρινής απόκλισης από τον μεσοπρόθεσμο στόχο κατά 0,6 % του ΑΕΠ το 2013 και κατά 0,1 % του ΑΕΠ το 2014, η οποία επιτρέπεται για τα συγχρηματοδοτούμενα έργα. Το πρόγραμμα σύγκλισης προβλέπει επιδείνωση στο (εκ νέου υπολογισθέν) διαρθρωτικό ισοζύγιο κατά 0,3 % του ΑΕΠ το 2014, στο -1,3 % του ΑΕΠ, καθώς και βελτίωση κατά 0,3 % του ΑΕΠ το 2015, στο -1,0 % του ΑΕΠ, πράγμα που θα εξασφαλίσει την επιστροφή στον μεσοπρόθεσμο στόχο. Την περίοδο 2014-2015, ο ρυθμός αύξησης των δημόσιων δαπανών δεν θα υπερβεί τον αντίστοιχο μεσοπρόθεσμο δείκτη αναφοράς για τις δαπάνες. Ως εκ τούτου, τα δημοσιονομικά σχέδια είναι σύμφωνα με την απαίτηση του Συμφώνου Σταθερότητας και Ανάπτυξης. Ο δείκτης χρέους είναι σημαντικά κάτω από το 60 % του ΑΕΠ και, σύμφωνα με το πρόγραμμα σύγκλισης, αναμένεται να αυξηθεί ελαφρώς μόνο, στο 20,6 % του ΑΕΠ έως το τέλος της περιόδου που καλύπτει το πρόγραμμα. Το μακροοικονομικό σενάριο στο οποίο στηρίζονται οι δημοσιονομικές προβλέψεις του προγράμματος σύγκλισης είναι αισιόδοξο για την περίοδο 2014-15, με ετήσια ανάπτυξη που αναμένεται να φθάσει το 2,1 % το 2014 και το 2,6 % το 2015, αντί για 1,7 % το 2014 και 2,0 % το 2015, αντιστοίχως, που αναφερόταν στις εαρινές προβλέψεις 2014 των υπηρεσιών της Επιτροπής. Σύμφωνα με τις προβλέψεις της Επιτροπής, η απόκλιση της Βουλγαρίας από τον μεσοπρόθεσμο στόχο της το 2014 είναι μεγαλύτερη από το επιτρεπόμενο βάσει της προσωρινής απόκλισης η οποία επιτρέπεται για τα συγχρηματοδοτούμενα έργα, η δε απαιτούμενη επιστροφή στον μεσοπρόθεσμο στόχο δεν αναμένεται να επιτευχθεί το 2015. Με βάση την αξιολόγησή του επί του προγράμματος σύγκλισης του 2014 και τις προβλέψεις της Επιτροπής, σύμφωνα με τον κανονισμό (ΕΚ) αριθ. 1466/97, το Συμβούλιο είναι της γνώμης ότι υπάρχει κίνδυνος απόκλισης από τον μεσοπρόθεσμο στόχο την περίοδο 2014-15.

               (10)

               Η φορολογική συμμόρφωση και η ποιότητα της φορολογικής διοίκησης εξακολουθούν να αποτελούν τις σημαντικότερες προκλήσεις στη Βουλγαρία. Οι διαθέσιμες εκτιμήσεις καταδεικνύουν τις σημαντικές διαστάσεις της παραοικονομίας, όπως επιβεβαιώνεται από τα δεδομένα για την αδήλωτη εργασία στη Βουλγαρία. Το διοικητικό κόστος της είσπραξης των εσόδων και το κόστος συμμόρφωσης για την καταβολή των φόρων είναι σχετικά υψηλά. Παρά τα διάφορα μέτρα που λήφθηκαν για την αντιμετώπιση αυτών των προκλήσεων, η Βουλγαρία εξακολουθεί να μη διαθέτει ολοκληρωμένη στρατηγική φορολογικής συμμόρφωσης η οποία να καλύπτει το έργο όλων των αρχών που είναι αρμόδιες για την είσπραξη των φόρων και να περιλαμβάνει εκ των προτέρων ανάλυση των σημαντικότερων κινδύνων για την είσπραξη των φόρων, καθώς και αξιολόγηση των ήδη εφαρμοζόμενων μέτρων, συμπεριλαμβανομένων των μέτρων απλούστευσης, όπως επίσης και βελτιωμένους ελέγχους.

               (11)

               Το 2013, η Βουλγαρία υπαναχώρησε από τις ανειλημμένες δεσμεύσεις της στον τομέα της μεταρρύθμισης του συνταξιοδοτικού συστήματος. Τα καθεστώτα πρόωρης συνταξιοδότησης δεν συρρικνώθηκαν όπως προβλεπόταν. Η προγραμματισμένη ετήσια αύξηση της νόμιμης ηλικίας συνταξιοδότησης αναβλήθηκε. Δεν σημειώθηκε πρόοδος όσον αφορά την εναρμόνιση της ηλικίας συνταξιοδότησης για τους άνδρες και τις γυναίκες και δεν ελήφθησαν μέτρα για την ενίσχυση των κριτηρίων επιλεξιμότητας και των ελέγχων με σκοπό τον περιορισμό των καταχρήσεων στη χορήγηση συντάξεων αναπηρίας. Ο πληθυσμός της Βουλγαρίας είναι ένας από τους ταχύτερα γηράσκοντες στην Ένωση, γεγονός το οποίο επηρεάζει αρνητικά την αγορά εργασίας, το αναπτυξιακό δυναμικό της οικονομίας και τη χρηματοδότηση του συνταξιοδοτικού της συστήματος. Ως εκ τούτου, η Βουλγαρία πρέπει να συνεχίσει τη μεταρρύθμιση του συνταξιοδοτικού της συστήματος. Η Βουλγαρία αντιμετωπίζει επίσης σημαντικές προκλήσεις όσον αφορά τον εξορθολογισμό και τη διαχείριση του νοσοκομειακού τομέα, όπως είναι η έλλειψη διαφάνειας στη χρηματοδότηση των νοσοκομείων και οι ανεπαρκώς ανεπτυγμένες υπηρεσίες εξωνοσοκομειακής περίθαλψης. Εξάλλου, λόγω του υψηλού ποσοστού τυπικών και άτυπων πληρωμών που βαρύνουν απευθείας τον ίδιο τον ασθενή, ορισμένα τμήματα του πληθυσμού αποκλείονται εκ των πραγμάτων από τις υπηρεσίες υγείας. Οι δείκτες για την κατάσταση της υγείας υστερούν σε σύγκριση με άλλα κράτη μέλη, γεγονός που δείχνει ότι ενδέχεται να απαιτηθεί διαρθρωτική αύξηση των δημόσιων δαπανών για την υγεία στο μέλλον.

               (12)

               Η αγορά εργασίας εμφανίζει χαμηλές επιδόσεις τα τελευταία χρόνια, περιορίζοντας έτσι την ικανότητα προσαρμογής της οικονομίας και υπονομεύοντας το αναπτυξιακό δυναμικό της. Η ανεργία σταθεροποιήθηκε το 2013, αλλά τα ποσοστά των νέων και των μακροχρόνια ανέργων συνεχίζουν να αυξάνονται. Η Βουλγαρία εμφανίζει ένα από τα υψηλότερα ποσοστά νέων που βρίσκονται εκτός απασχόλησης, εκπαίδευσης και κατάρτισης, γεγονός που υποδηλώνει σοβαρή υποαξιοποίηση και υπανάπτυξη του ανθρώπινου κεφαλαίου. Σημειώθηκε περιορισμένη μόνο πρόοδος όσον αφορά την ενίσχυση του δυναμικού του Οργανισμού Απασχόλησης. Υπάρχει επίσης ανάγκη να επεκταθεί η κάλυψη και η αποτελεσματικότητα των ενεργητικών πολιτικών για την αγορά εργασίας. Η Βουλγαρία δεν διαθέτει αποτελεσματικά μέτρα που να στοχεύουν τους μη εγγεγραμμένους νέους, συμπεριλαμβανομένων των Ρομά, σύμφωνα με τους στόχους των «Εγγυήσεων για τη Νεολαία». Σημαντικά ποσοστά ανέργων δεν καλύπτονται από τα συνήθη δίχτυα ασφαλείας (επιδόματα ανεργίας και κοινωνική πρόνοια), αλλά βασίζονται στην οικογενειακή αλληλεγγύη ή στην άτυπη εργασία. Ο κίνδυνος φτώχειας ή κοινωνικού αποκλεισμού που αντιμετωπίζουν οι βούλγαροι πολίτες είναι ένας από τους υψηλότερους στην Ένωση. Τα κατώτατα όρια για την καταβολή εισφορών κοινωνικής ασφάλισης θα μπορούσαν να αποτρέψουν τα άτομα χαμηλής ειδίκευσης από την πλήρη συμμετοχή τους στην επίσημη οικονομία. Εκπονήθηκαν ορισμένες αναλύσεις για την αξιολόγηση του πιθανού αντίκτυπου. Χρειάζεται να αξιολογηθούν οι αναλύσεις αυτές και να δοθεί συνέχεια με κατάλληλα μέτρα πολιτικής. Δεν υπάρχουν σαφείς κατευθυντήριες γραμμές για την εξασφάλιση διαφάνειας στον τρόπο καθορισμού των κατώτατων μισθών στη Βουλγαρία. Οι νόμιμοι κατώτατοι μισθοί αυξήθηκαν από το 2011, γεγονός το οποίο ενδέχεται να επηρεάσει αρνητικά την απασχόληση και θα πρέπει, επομένως, να παρακολουθείται.

               (13)

               Η Βουλγαρία δεν έχει ακόμα εγκρίνει τον νόμο για την σχολική εκπαίδευση ο οποίος παρέχει ένα πλαίσιο για την εφαρμογή των αναγκαίων εκτενών μεταρρυθμίσεων του σχολικού συστήματος, συμπεριλαμβανομένων του εκσυγχρονισμού των αναλυτικών προγραμμάτων και της βελτίωσης της κατάρτισης των εκπαιδευτικών. Χρειάζεται να βελτιωθεί η ποιότητα της επαγγελματικής εκπαίδευσης και κατάρτισης στη Βουλγαρία και να ενσωματωθεί καλύτερα στις γενικές εκπαιδευτικές δομές, ώστε να μπορούν να εφαρμοστούν ευέλικτες διαδρομές, να μειωθεί η πρόωρη εγκατάλειψη του σχολείου και να βελτιωθεί η πρόσβαση στη διά βίου μάθηση. Η τριτοβάθμια εκπαίδευση, με τη σειρά της, αντιμετωπίζει επίμονες προκλήσεις όσον αφορά την καλύτερη ανταπόκριση στις ανάγκες της αγοράς εργασίας. Το χαμηλό επίπεδο πιστοποίησης της ποιότητας συμβάλλει στις κακές επιδόσεις. Συζητείται μια νέα στρατηγική για την τριτοβάθμια εκπαίδευση η οποία επιδιώκει την αναδιάρθρωση της διαχείρισης των πανεπιστημίων μέσω της άμεσης συμμετοχής των ενδιαφερόμενων φορέων, όπως οι επιχειρήσεις και οι σπουδαστές, την ενοποίηση των πανεπιστημίων και μια προσέγγιση που βασίζεται στις επιδόσεις προκειμένου να ευθυγραμμιστούν καλύτερα τα εκπαιδευτικά αποτελέσματα με τις απαιτήσεις της αγοράς εργασίας. Η πρόσβαση των μειονεκτούντων παιδιών, ιδίως των παιδιών των Ρομά, στην εκπαίδευση εξακολουθεί να αποτελεί πρόκληση. Η υποχρεωτική διετής προσχολική εκπαίδευση αποτελεί βασικό μέτρο που κινείται προς τη σωστή κατεύθυνση και θα πρέπει να εφαρμόζεται αυστηρά, σε συνδυασμό με μέτρα για την πρόληψη της πρόωρης εγκατάλειψης του σχολείου. Χρειάζεται να κλιμακωθούν οι πρωτοβουλίες που έχουν ήδη αναληφθεί με σκοπό τη βελτίωση της κατάρτισης των εκπαιδευτικών και τη μείωση του de facto διαχωρισμού στα σχολεία. Οι κανόνες που συνδέουν την καταβολή του επιδόματος τέκνου με τη συμμετοχή στην εκπαίδευση έχουν τεθεί σε ισχύ, ωστόσο τα μέτρα δεν έχουν ενδεχομένως επιφέρει ακόμη τα επιθυμητά αποτελέσματα.

               (14)

               Ευρύτερες προσπάθειες για τον εκσυγχρονισμό της δημόσιας διοίκησης είχαν περιορισμένο αντίκτυπο λόγω της αποσπασματικής προσέγγισης και της ανεπαρκούς αποφασιστικότητας για την πραγματοποίηση ριζικών μεταρρυθμίσεων. Η Βουλγαρία χρειάζεται μια συντονισμένη στρατηγική για τη μεταρρύθμιση της δημόσιας διοίκησης με σκοπό την ενίσχυση του επαγγελματισμού και της ανεξαρτησίας της δημόσιας διοίκησης και των ρυθμιστικών οργανισμών της, συμπεριλαμβανομένου ενός συστήματος αξιοκρατικών διορισμών και εξέλιξης της σταδιοδρομίας των δημοσίων υπαλλήλων, καθώς και αποτελεσματικών δομών για την αντιμετώπιση του κινδύνου της διαφθοράς. Θα πρέπει να καταβληθούν αδιάλειπτες προσπάθειες για τη βελτίωση του γενικού επιχειρηματικού περιβάλλοντος. Μεταξύ των προκλήσεων μπορούν να αναφερθούν οι διαδικασίες για τη χορήγηση αδειών και την εγγραφή επιχειρήσεων. Η διευθέτηση των πτωχεύσεων απαιτεί περισσότερα από τρία έτη κατά μέσο όρο, το δε ποσοστό ανάκτησης είναι χαμηλό. Νέοι κανόνες για τις καθυστερήσεις πληρωμών θεσπίστηκαν το 2013 και χρειάζεται πλέον να εφαρμοστούν. Η ανάπτυξη της ηλεκτρονικής διακυβέρνησης έμεινε στάσιμη και ο συντονισμός για την εξασφάλιση της διαλειτουργικότητας των συστημάτων και τη δημιουργία ενιαίου σημείου επαφής είναι ανεπαρκής, γεγονός που περιορίζει τις προσπάθειες για αύξηση της διαφάνειας και για μείωση του διοικητικού φόρτου. Στον τομέα των δημόσιων συμβάσεων δεν υφίσταται ένα απλό και κωδικοποιημένο νομικό πλαίσιο, με αποτέλεσμα να διαμορφώνεται ένα πολύπλοκο νομικό και ρυθμιστικό τοπίο το οποίο προκαλεί αβεβαιότητα στους οικονομικούς φορείς. Η ανεξαρτησία της δικαστικής εξουσίας παραμένει επίσης σημαντικό πρόβλημα που επηρεάζει το επιχειρηματικό περιβάλλον στη Βουλγαρία. Η Βουλγαρία έχει λάβει ορισμένα μέτρα για την αντιμετώπιση της διαφθοράς, αλλά η συνολική πρόοδος υπήρξε περιορισμένη και παραμένει εύθραυστη, γεγονός που καταδεικνύει την ανάγκη για πιο συνεπείς ελέγχους και αποτρεπτικές κυρώσεις για τις συγκρούσεις συμφερόντων. Υπάρχει επίσης ανάγκη να εξασφαλιστεί καλύτερος συντονισμός μεταξύ των οργάνων καταπολέμησης της διαφθοράς και να προστατευθούν τα όργανα αυτά από πολιτικές επιρροές.

               (15)

               Ο ανταγωνισμός στους τομείς της ηλεκτρικής ενέργειας και του φυσικού αερίου παραμένει περιορισμένος. Όσον αφορά τη βελτίωση της λειτουργίας των αγορών ενέργειας, μεταξύ των τομέων που εμπνέουν ιδιαίτερη ανησυχία είναι η έλλειψη χρηματιστηρίου ηλεκτρικής ενέργειας/φυσικού αερίου και η απουσία διαφανούς αγοράς χονδρικής. Η ελεύθερη αγορά ηλεκτρικής ενέργειας κυριαρχείται από έναν μόνο προμηθευτή και το περιορισμένο της μέγεθος δεν επιτρέπει στον ανταγωνισμό να λειτουργήσει ως παράγοντας εξασφάλισης ικανοποιητικής σχέσης κόστους - αποδοτικότητας. Η ανεξαρτησία και η αποτελεσματικότητα της εθνικής ρυθμιστικής αρχής παραμένουν περιορισμένες. Η εξάρτηση από τις εισαγωγές από περιορισμένο αριθμό προμηθευτών και η έλλειψη ανάπτυξης των υποδομών ενέχουν τον κίνδυνο να προκληθούν διαταραχές στην προσφορά. Μια ολοκληρωμένη δέσμη μέτρων για τη βελτίωση της ενεργειακής απόδοσης προτάθηκε για χρηματοδότηση από την ΕΕ κατά τη νέα περίοδο προγραμματισμού 2014-2020.

               (16)

               Στο πλαίσιο του Ευρωπαϊκού Εξαμήνου, η Επιτροπή προέβη σε συνολική ανάλυση της οικονομικής πολιτικής της Βουλγαρίας. Αξιολόγησε το εθνικό πρόγραμμα μεταρρυθμίσεων και το πρόγραμμα σύγκλισης. Έλαβε υπόψη όχι μόνο τη χρησιμότητά τους για την άσκηση διατηρήσιμης δημοσιονομικής και κοινωνικοοικονομικής πολιτικής στη Βουλγαρία, αλλά και το κατά πόσο συνάδουν με τους κανόνες και τις κατευθύνσεις της ΕΕ, δεδομένης της ανάγκης ενδυνάμωσης της συνολικής οικονομικής διακυβέρνησης της Ένωσης μέσω της συνεκτίμησης στοιχείων σε επίπεδο ΕΕ κατά τη διαμόρφωση των μελλοντικών εθνικών αποφάσεων. Οι συστάσεις που διατυπώνει στο πλαίσιο του Ευρωπαϊκού Εξαμήνου αντικατοπτρίζονται στις συστάσεις 1 έως 6 κατωτέρω.

               (17)

               Βάσει της παρούσας αξιολόγησης, το Συμβούλιο εξέτασε το πρόγραμμα σύγκλισης και η γνώμη (5) του αντικατοπτρίζεται ιδίως στη σύσταση 1 κατωτέρω.

               (18)

               Βάσει της εμπεριστατωμένης επισκόπησης της Επιτροπής και της παρούσας αξιολόγησης, το Συμβούλιο εξέτασε το εθνικό πρόγραμμα μεταρρυθμίσεων και το πρόγραμμα σύγκλισης. Οι συστάσεις του βάσει του άρθρου 6 του κανονισμού (ΕΕ) αριθ. 1176/2011 αντικατοπτρίζονται στις συστάσεις 3, 4 και 5 κατωτέρω,

         ΣΥΝΙΣΤΑ στη Βουλγαρία να αναλάβει δράση κατά την περίοδο 2014-2015 προκειμένου:

               1.

               Να ενισχύσει τα δημοσιονομικά μέτρα για το 2014 δεδομένης της διαφαινόμενης διαφοράς σε σχέση με το προληπτικό σκέλος των απαιτήσεων του Συμφώνου Σταθερότητας και Ανάπτυξης. Το 2015, να ενισχύσει τη δημοσιονομική στρατηγική για να εξασφαλίσει την επίτευξη και μετέπειτα διατήρηση του μεσοπρόθεσμου στόχου. Να μεριμνήσει ώστε το νέο δημοσιονομικό συμβούλιο να είναι σε θέση να εκπληρώσει την αποστολή του. Να εφαρμόσει ολοκληρωμένη φορολογική στρατηγική για την ενίσχυση της είσπραξης των φόρων, την αντιμετώπιση της παραοικονομίας και τη μείωση του κόστους συμμόρφωσης.

               2.

               Να υιοθετήσει μακροπρόθεσμη στρατηγική για το συνταξιοδοτικό σύστημα, προχωρώντας στην προγραμματισμένη ετήσια αύξηση της νόμιμης ηλικίας συνταξιοδότησης και δημιουργώντας μηχανισμό για τη σύνδεση της νόμιμης ηλικίας συνταξιοδότησης με το προσδόκιμο ζωής μακροπρόθεσμα, καταργώντας συγχρόνως σταδιακά τις δυνατότητες πρόωρης συνταξιοδότησης και εξισώνοντας τη νόμιμη ηλικία συνταξιοδότησης ανδρών και γυναικών. Να θεσπίσει αυστηρότερα κριτήρια και διαδικασίες για τη χορήγηση συντάξεων αναπηρίας, για παράδειγμα, λαμβάνοντας καλύτερα υπόψη την εναπομένουσα ικανότητα προς εργασία των αιτούντων. Να εξασφαλίσει την οικονομικά αποδοτική παροχή υγειονομικής περίθαλψης, μεταξύ άλλων μέσω της βελτίωσης της τιμολόγησης των υπηρεσιών ιατροφαρμακευτικής περίθαλψης συνδέοντας τη χρηματοδότηση των νοσοκομείων με τα αποτελέσματα, επιταχύνοντας τη βελτιστοποίηση του νοσοκομειακού δικτύου και αναπτύσσοντας την εξωνοσοκομειακή περίθαλψη.

               3.

               Να βελτιώσει την αποτελεσματικότητα του Οργανισμού Απασχόλησης με την ανάπτυξη συστήματος παρακολούθησης των επιδόσεων και την καλύτερη εστίαση στους πλέον ευάλωτους, όπως οι εργαζόμενοι με χαμηλή ειδίκευση και οι εργαζόμενοι μεγαλύτερης ηλικίας, οι μακροχρόνια άνεργοι και οι Ρομά. Να επεκτείνει την κάλυψη και την αποτελεσματικότητα των ενεργητικών πολιτικών για την αγορά εργασίας, ώστε να καταστούν αντίστοιχες με τα ιδιαίτερα χαρακτηριστικά των ατόμων που αναζητούν εργασία και να προσεγγίσει τους μη εγγεγραμμένους νέους που βρίσκονται εκτός απασχόλησης, εκπαίδευσης ή κατάρτισης, σύμφωνα με τους στόχους των «Εγγυήσεων για τη Νεολαία». Να βελτιώσει την αποτελεσματική κάλυψη των επιδομάτων ανεργίας και της κοινωνικής πρόνοιας και τη σύνδεσή τους με μέτρα ενεργοποίησης. Να προωθήσει την συνολική αναθεώρηση των κατώτατων ορίων των εισφορών κοινωνικής ασφάλισης, ώστε να εξασφαλιστεί ότι το σύστημα δεν αποκλείει τους χαμηλής ειδίκευσης εργαζομένους από την αγορά εργασίας. Να θεσπίσει, σε διαβούλευση με τους κοινωνικούς εταίρους, διαφανείς κατευθυντήριες γραμμές για την προσαρμογή των νόμιμων κατώτατων μισθών λαμβάνοντας υπόψη τον αντίκτυπο στην απασχόληση και την ανταγωνιστικότητα. Για την ανακούφιση της φτώχειας, να βελτιώσει περαιτέρω την προσβασιμότητα και την αποτελεσματικότητα των κοινωνικών υπηρεσιών και μεταβιβάσεων για τα παιδιά και τους ηλικιωμένους.

               4.

               Να εγκρίνει τον νόμο για τη σχολική εκπαίδευση και να συνεχίσει τις μεταρρυθμίσεις της επαγγελματικής και της τριτοβάθμιας εκπαίδευσης, προκειμένου να αυξηθεί το επίπεδο και η σημασία των δεξιοτήτων που αποκτήθηκαν σε όλα τα επίπεδα, προωθώντας παράλληλα συμπράξεις μεταξύ εκπαιδευτικών ιδρυμάτων και επιχειρήσεων με σκοπό την καλύτερη ευθυγράμμιση των αποτελεσμάτων με τις ανάγκες της αγοράς εργασίας. Να ενισχύσει την ποιότητα των ιδρυμάτων επαγγελματικής εκπαίδευσης και κατάρτισης και να βελτιώσει την πρόσβαση στη δια βίου μάθηση. Να εντείνει τις προσπάθειες για βελτίωση της πρόσβασης των μειονεκτούντων παιδιών, ιδίως των Ρομά, σε ποιοτική χωρίς αποκλεισμούς προσχολική και σχολική εκπαίδευση και να εφαρμόσει αυστηρά τους κανόνες που συνδέουν την καταβολή του επιδόματος τέκνων με τη συμμετοχή στην εκπαίδευση.

               5.

               Να συνεχίσει να βελτιώνει το επιχειρηματικό περιβάλλον, ιδίως για τις μικρές και μεσαίες επιχειρήσεις, με τον περιορισμό της γραφειοκρατίας, την προώθηση της ηλεκτρονικής διακυβέρνησης, τον εξορθολογισμό των διαδικασιών αφερεγγυότητας και την εφαρμογή της νομοθεσίας για τις καθυστερήσεις πληρωμών. Να βελτιώσει το σύστημα δημοσίων συμβάσεων βελτιώνοντας τη διοικητική ικανότητα, ενισχύοντας τους εκ των προτέρων ελέγχους που διενεργούνται από τον Οργανισμό Δημοσίων Συμβάσεων και λαμβάνοντας συγκεκριμένα μέτρα για την εφαρμογή των ηλεκτρονικών δημόσιων συμβάσεων. Να βελτιώσει την ποιότητα και την ανεξαρτησία της δικαστικής εξουσίας και να εντείνει τον αγώνα κατά της διαφθοράς.

               6.

               Να επιταχύνει τη μεταρρύθμιση του τομέα της ενέργειας με σκοπό να αυξηθούν ο ανταγωνισμός, η αποτελεσματικότητα και η διαφάνεια των αγορών, καθώς και η ενεργειακή απόδοση, ιδίως αίροντας τους φραγμούς στην αγορά, μειώνοντας το βάρος του ρυθμιζόμενου τμήματος της αγοράς, εντείνοντας τις προσπάθειες για δημιουργία μιας διαφανούς χονδρικής αγοράς ηλεκτρικής ενέργειας και φυσικού αερίου, καταργώντας σταδιακά τις ποσοστώσεις και ενισχύοντας την ανεξαρτησία και τη διοικητική ικανότητα της ρυθμιστικής αρχής ενέργειας. Να επιταχύνει τα έργα διασύνδεσης με γειτονικά κράτη μέλη και υποψήφιες για ένταξη χώρες, ιδίως όσον αφορά το φυσικό αέριο, και να ενισχύσει την ικανότητα αντιμετώπισης των διαταραχών.

      Βρυξέλλες, 8 Ιουλίου 2014.

            Για το Συμβούλιο

            Ο Πρόεδρος

         P. C. PADOAN

      (1)  ΕΕ L 209 της 2.8.1997, σ. 1.

      (2)  ΕΕ L 306 της 23.11.2011, σ. 25.

      (3)  Διατηρούνται για το 2014 δυνάμει της απόφασης 2014/322/ΕΕ του Συμβουλίου, της 6ης Μαΐου 2014, σχετικά με τις κατευθυντήριες γραμμές για τις πολιτικές απασχόλησης των κρατών μελών για το 2014 (ΕΕ L 165 της 4.6.2014, σ. 49).

      (4)  ΕΕ C 217 της 30.7.2013, σ. 10.

      (5)  Βάσει του άρθρου 9 παράγραφος 2 του κανονισμού (ΕΚ) αριθ. 1466/97.